Daerah Pantu

Pantu merupakan sebuah daerah kecil yang terletak di bahagian Sri Aman, Sarawak. Ia terletak 65km dari Bandar Sri Aman, 139km dari Bandaraya Kuching dan 80km dari Serian. Daerah kecil ini terkenal dengan ikan tapah, buah durian dan udang galah.

Kawasan Pantu meliputi tiga buah Pekan kecil iaitu Pantu, Sg. Tenggang dan Krangas dan kawasan Jaong, Lachau dan Ran. Terdapat sekitar 107 buah rumah panjang dan beberapa buah kampung di sini.

Etimologi
Nama Pantu dikatakan berasal dari sejenis rumbia atau nipah tempatan yang tumbuh dengan banyaknya di daerah kecil ini. Pokok pantu mempunyai duri dan umbut yang boleh dimakan.

Nama saintifik pokok pantu ialah Eugeissona insignis.

Sejarah
Daerah kecil ini merupakan kawasan perlombongan. Aktiviti tersebut masih diteruskan ketika era penjajahan Jepun.

Demografi
Sebahagian besar penduduk di sini merupakan kaum Iban. Kaum Iban Balau tinggal di daerah kecil ini. Jadual ini menunjukkan jumlah penduduk mengikut kumpulan etnik di Daerah Kecil Engkilili, Malaysia, 2010.

Pentadbiran
Daerah kecil ini ditadbir oleh Pejabat Daerah Kecil Pantu di bawah seliaan Majlis Daerah Sri Aman (MDSA). 

Sebelum diserahkan kepada Pejabat Daerah Kecil Pantu pada 1974, pentadbiran daerah ini dikendalikan oleh Pejabat Daerah Kecil Lingga.
Pejabat Daerah Kecil Pantu berpindah ke bangunan baru pada tahun 2002. Pada masa kini, Pejabat Daerah Kecil Pantu diterajui oleh Pegawai Tadbir Sarawak Pantu, En Mohammad Firdaus bin Jamil.

Ekonomi

Pertanian
Pertanian merupakan kegiatan ekonomi utama daerah kecil ini. Antara tanaman yang diusahakan ialah lada, kelapa sawit, padi, dan buah-buahan seperti rambutan dan nangka madu. Contoh projek pertanian yang dijalankan adalah seperti Projek Tanaman Buah-Buahan di Rapak dan Projek Pembangunan Tanah (Kelapa Sawit) SALCRA dan Syarikat Swasta di Jaong.

Penternakan
Antara haiwan yang diternak di sini ialah ayam dan ikan. Terdapat juga projek penternakan yang dijalankan di sini seperti Projek Ternakan Ayam Telur Persatuan Peladang Kawasan (PPK) Pantu 2001 dan Projek Ternakan Ikan Rh. Randi di Lachau.

Perlombongan
Industri perlombongan turut dijalankan di sini contohnya lombong arang batu di Selantik.

Kemudahan Awam Lain

Mahkamah Undang-Undang dan Penguatkuasaan Undang-Undang
 Balai Polis Pantu
 Pondok Polis Krangas Gayau 
 Pondok Polis Sg. Tenggang

Penjagaan Kesihatan
 Klinik Kesihatan Pantu

Pendidikan
Tiada kampus Institut Pengajian Tinggi Awam (IPTA) atas  swasta (IPTS) di Pantu setakat ini. Namun begitu, terdapat tujuh buah sekolah rendah dan sebuah tadika di sini. Antaranya ialah :
 Sekolah Kebangsaan Pantu
 Sekolah Jenis Kebangsaan (C) Chung Hua, Pantu

Tarikan
Pesta Pantu atau Pesta Ikan Tapah yang diadakan setiap tahun.

Rujukan

Pantu